《杂兴十首 其一》
宋代·方一夔

前程在处暗危机，脱迹红尘入翠微。清水一竿张钓具，白云四翠挂樵衣。

马惟画骨空嗟瘦，龙不点睛那解飞。差有陈编相伴住，时将诗句洗前非。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。